اون بیر آیین سلطانی، اوروجلوق آیی گلدی
رمضان آیی، اون بیر آیین سولطانی گلدی یئتیشدی.
صاباح جوما آخشامی (پنجشنبه) اوروجلوغون بیرینجی گونو اولاجاق. مسلمانلار بو گئجهدن اوباشدان (سحری) تدارکوندا اولمالیدیلار. یایین ایستی گونلرینده اوروج توتماق نه قدر چتین اولسا دا، رمضانین معنوی لذتلریندن واز گئچمک ممکن دئییل.
رمضان آیی مسلمانلار اوچون اؤنملی (مهم) بیر آیدیر. بو آیدا مسلمانلار اوروج توتماقلا برابر، آللاه و قرآنلا داها یاخین انس توتارلار، ضعیفلرین، یئتیملرین و یوخسوللارین اَلیندن یاپیشارلار و تانرینین نعمتلرینین قدرینی بیلمهیه چالیشارلار.
اوروجلوغون اوجاق سایتینین عزیز اوخویانلارینا گؤزللیک، بوللوق و معنویتله دولو اولماسینی آرزولاییریق. رحمت آیینین گلیشی سیزلره قوتلو اولسون.
azb_Arab azb_Arab azb_Arab azb_Arab azb_Arab